Lav et referat af nedenstående tekst:

Tekst:
Nyt år. Nye vaner. Ny, sund krop. Sådan tænker mange af os her i de første dage af det spritnye år, hvor vi lover os selv og hinanden, at NU vil vi spise sundere og motionere mere. Faktisk har mere end hver tredje af os planer om at motionere mere i det nye år. Hos de unge mellem 18 og 29 år er det hver anden, der har tænkt sig at snøre skoene oftere og komme ud af døren for at skyde 2023 sundt i gang. Det viser en ny undersøgelse, der er lavet blandt 1.711 danskere over 18 år af Kantar Gallup for Gjensidige. Skader følger med Men i takt med at løbeskoene bliver snøret, så stiger også risikoen for skader. Det understreger Louise Brix, der er fagchef i sundhed hos Gjensidige. - Januar er ikke kun højsæson for motiverede danske motionister, det er desværre også et tidspunkt på året, hvor rigtig mange kommer galt afsted. Én af grundene til det er, at folk skruer for voldsomt op for aktivitetsniveauet på kort tid. Kroppen skal have tid til at opbygges, og derfor er dage med restitution næsten lige så vigtige som de dage, hvor man kommer ud og er aktiv, siger hun. Fire ud af ti danskere har oplevet at blive skadet i forbindelse med motion, viser i hvert fald undersøgelsen fra Kantar Gallup. Det er især sportsgrene som løb, fodbold, håndbold og styrketræning, der gør nas, når det kommer til at få skader. Det er dog også de sportsgrene, langt de fleste adspurgte i undersøgelsen dyrker.

Referat:
De mange gode intentioner kan dog nemt resultere i skader, så start forsigtigt ud, lyder opfordringen.